ویلنٹائن دۄہ

ویلنٹائن دۄہ یا ویلنٹائن ڈے، یَتھ محبتُک دۄہ تہِ وَنان چھِ، چھُ پرؠتھ ؤری 14 فرؤری مَناونہٕ یِوان۔ یہِ دۄہ چھُ دُنیاہس مَنٛز لول، عِشق تہٕ دوستی ہُنٛد اِظہار کرنہٕ خٲطرٕ مخصوٗص۔

تَوٲریٖخ تہٕ پس منظر

اَمیُک ناو چھُ عیٖسٲئی سَنٛت ویلنٹائن پؠٹھ تھاونہٕ آمُت۔ رؠوایتن مُطٲبق اوس سُہ اَکھ نیک اِنسان یُس محبتس بڑاو دِوان اوس۔ اَتھ دٔلیٖلہ ہُنٛد تعلق چھُ رومی شہنشاہ کلاڈیس دومس سٟتؠ تکیازِ تٔمؠ اوس اَکھ قانوٗن بنوو یَتھ مَنٛز نوجوانن خانٛدر کرنہٕ نش منع اوس کرنہٕ آمُت تکیازِ سُہ اوس یژھان زِ تٔمؠ سٕنٛدیٚن فوجی نفرن ہُنٛد اضافہٕ گژھن یژھان، تہٕ تٔمؠ سُنٛد خیال اوس زِ خانٛدرٕ وٲلؠ نوجوان گژھن أمس سٟتؠ قٲبل روٗزِتھ، تہٕ الاسیس ویلنٹاینس آو تمن سٟتؠ خانٛدر کرنُک اجازت دنہٕ، تہٕ ییٚلہ شہنشاہس پتہ لۆگ زِ سُہ چھُ تمن ژوٗرِ پٲٹھؠ خاندر کران، تٔمؠ کۆر تٔمِس پنُن جیل، تہٕ تٔمؠ گُزٲر پنٕنؠ باقی زِندگی جیلس مَنٛز۔ وقتہٕ کِس گُزرنہٕ سٟتؠ بَنیو یہِ دۄہ پوٗرٕ دُنیاہس مَنٛز اَکھ تَمَدنی تہٕ تِجارتی تہوار۔

مَناونُک طریٖقہٕ

لوٗکھ چھِ اَتھ دۄہ پننؠن محبوٗبن، دوستن تہٕ رِشتہ دارن لولُک پیغام سوزان۔ اَمہِ دۄہ چھِ یِم چیٖز عام طور اِستِمال گَژھان:
پوش:گۄلاب چھُ مَحبتُک نِشانہٕ ماننہٕ یِوان۔
کارڈ تہٕ تُحفہٕ: لوٗکھ چھِ اَکھ أکِس کارڈ، چاکلیٹ تہٕ باقی تُحفہٕ دِتھ خُشی مَناوان۔
ویلنٹائن ہفتہٕ: 14 فرؤری کھۄتہٕ برٛونٛہہ چھُ 7 فرؤری پؠٹھ "ویلنٹائن ویٖک (ویلنٹائن ہفتہٕ)" شروٗع گَژھان، یَتھ مَنٛز گۄلاب دۄہ (Rose Day) تہٕ چاکلیٹ دۄہ (Chocolate Day) ہِوی دۄہ شٲمل چھِ۔

اِسلامی خیال

اسلامس مَنٛز چھُ غٲر مردن تہٕ زنانن خٲطرٕ اَکھ أکِس سٟتؠ سمکھُن تہٕ محبتُک اظہار کرُن منع کرنہٕ آمُت۔

عیٖسٲیِیَتھ خیال

چرچن چھُ ہمیشہٕ یمن افسانن ہِنٛز مذمت کٔرمٕژ تہٕ یمن جنسی بد اخلاقی تبلیغس پؠٹھ مبنی قرار دژمُت۔ اَمہِ مۄکھٕ کٔر 2016 ہَس مَنٛز عیسٲے پادٕریو اَمہِ دۄہٕچ مذمت کٔرِتھ سخت بیان۔ اَمہِ کِس حِصہٕ پٲٹھؠ دِیُت بنکاکَس مَنٛز أکؠ عیسٲے پادٕرین کینژن لوٗکَن سٟتؠ ویلنٹائن کارڈ کٕنَن وٲلِس دُکانَس نار۔

حَوالہٕ

زٲژ:عیٖسٲیِیَتھ